Diari Oficial de la Generalitat Valenciana


Sumari del DOGV 8528, del 12-04-2019 (2019/3744)

RESOLUCIÓ de 4 d'abril de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions destinades a la realització de projectes dirigits a la integració social de persones immigrants per a l'exercici 2019, i es dona publicitat a aquestes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/3744


Data del document
:   04-04-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 4 d'abril de 2019, de la Vicepresidència i Conselleria d'Igualtat i Polítiques Inclusives, per la qual es concedeixen les subvencions destinades a la realització de projectes dirigits a la integració social de persones immigrants per a l'exercici 2019, i es dona publicitat a aquestes. [2019/3744]  
Vistes les sol·licituds d'ajuda presentades a l'empara de la Resolució de 13 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2019 les subvencions destinades a la realització de projectes dirigits a la integració social de persones immigrants (d'ara en avant Resolució de 13 de desembre de 2018, de convocatòria de subvencions d'integració social de persones immigrants per a l'exercici 2019) (DOGV 8449, 21.12.2018).  
Vista la proposta de resolució de la Comissió d'Avaluació sobre la concessió i denegació de les ajudes formulada, en compliment del preceptuat en l'article 9 de l'Ordre 1/2018, de 2 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió de subvencions destinades a la realització de projectes dirigits a la integració social de persones immigrants (DOGV 8231, 09.02.2018), (d'ara en avant Ordre 1/2018 per la qual s'estableixen les bases reguladores d'integració social de persones immigrants) i conformement amb els criteris de valoració establits en l'article 10 de la mencionada ordre.  
En virtut de les competències atribuïdes pel Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat per Decret 14/2018, de 23 de febrer, del Consell (DOGV 8251 09.03.2018) i d'acord amb el que es disposa en el punt huité de la Resolució de 13 de desembre de 2018, de convocatòria de subvencions d'integració social de persones immigrants per a l'exercici 2019 i l'article 11 de la referida Ordre 1/2018, per la qual s'estableixen les bases reguladores d'integració social de persones immigrants, resolc:  
  
  
Primer  
Concedir la subvenció a les entitats que figuren en l'annex I de la present resolució per a la realització en l'exercici 2019 dels projectes dirigits a la integració social de persones immigrants i pels imports que en aquest annex s'indiquen.  
  
Segon  
Denegar la subvenció a les entitats relacionades en l'annex II de la present resolució, pels motius que s'indiquen.  
  
Tercer  
Els projectes objecte d'aquesta subvenció tenen com a finalitat el finançament de les despeses corrents derivades de la realització de les activitats d'integració social de persones immigrants que es desenvolupen en l'àmbit territorial de la Comunitat Valenciana, i que de conformitat amb el que es determina en l'article 4 d'Ordre 1/2018 per la qual s'estableixen les bases reguladores d'integració social de persones immigrants s'emmarquen en algun dels següents programes:  
A.1. Acolliment integral, incloent allotjament i manutenció.  
A.2. Primer acolliment i acompanyament, mediació intercultural i promoció de la interculturalitat.  
A.3. Intervenció social amb població immigrant a través d'un sistema de treball en xarxa.  
  
Quart  
El règim de pagament de les ajudes, d'acord amb la previsió establida en l'article 12 de l'Ordre 1/2018 per la qual s'estableixen les bases reguladores d'integració social de persones immigrants serà el disposat en el punt nové de la Resolució de 13 de desembre de 2018, de convocatòria de subvencions d'integració social de persones immigrants per a l'exercici 2019.  
En conseqüència, per a l'exercici 2019 es deslliurarà de forma anticipada, una vegada concedides les ajudes, el 60 per cent de l'import de la subvenció. Mentre que el 40 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat, de conformitat amb la previsió establida en l'article 44.1.d 2 de la Llei 28/2018, de 28 de desembre, de 2018, de pressupostos de la Generalitat per a l'exercici 2019.  
El termini per a la presentació de la documentació justificativa del deslliurament de la bestreta del 60 per cent de la subvenció finalitzarà el 31 d'octubre de 2019 i el del restant juntament amb la presentació de la memòria tècnica el 10 de gener de 2020.  
  
Cinqué  
D'acord amb el que es disposa en l'article 171.5.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit de la integració social de persones immigrants.  
  
Sisé  
La justificació de la subvenció concedida per part de les entitats beneficiàries s'ajustarà al que es disposa en l'article 14 de l'Ordre 1/2018 per la qual s'estableixen les bases reguladores d'integració social de persones immigrants. En cas que no es presente la justificació en el termini indicat, l'entitat beneficiària perdrà el dret a la subvenció, en compliment del que es disposa en l'apartat 4 de l'article 14 de la referida Ordre 1/2018 per la qual s'estableixen les bases reguladores d'integració social de persones immigrants.  
  
Seté  
El pagament d'aquestes subvencions es realitzarà amb càrrec al programa pressupostari 313.50, Inclusió social, línia de subvenció S7672000 per import total d'1.993.843,05 euros del pressupost de la Generalitat per a l'exercici 2019.  
  
Huité  
Es duguera a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, de conformitat amb el que s'estableix en l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria, així mateix es faran controls de camp mitjançant la visita a alguna de les entitats beneficiàries per a comprovar l'activitat subvencionada que realitzen i la seua qualitat.  
El control es farà sobre almenys un 20 % de la quantia total de la línia de subvenció pressupostada.  
Tot això amb la finalitat de comprovar la veracitat de les dades consignades en la documentació presentada, així com el compliment dels requisits per a la percepció de l'ajuda.  
  
Contra la present resolució, que posa fi a la via administrativa, podrà interposar-se un recurs potestatiu de reposició davant el mateix òrgan que l'ha dictada, en el termini d'un mes comptat des de l'endemà de la seua publicació en el Diari Oficial de la Generalitat Valenciana, o bé directament un recurs contenciós administratiu davant la Sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que puguen interposar qualsevol altre que estimen pertinent.  
  
València, 4 d'abril de 2019.- La vicepresidenta del Consell i consellera d'Igualtat i Polítiques Inclusives, p. s., el director general d'Inclusió Social: Enric Juan Alcocer.